Gw mau tau Latar belakang dan keluaran dari Dolla: Mini Album. Jelasin dalam bahasa melayu

EP ini didahului dengan pelancaran single sulung Dolla, "Dolla Make You Wanna" pada 20 Mac 2020 semasa perlaksanaan Perintah Kawalan Pergerakan (PKP) bagi membendung penularan pandemik COVID-19 di Malaysia. Muzik video rasminya telah meraih sejuta tontonan di YouTube. Single kedua, "Impikan" dikeluarkan pada 30 Oktober dan turut diterbitkan dalam versi bahasa Inggeris dengan tajuk "Watch Me Glow". Single ketiga Dolla, "Berani" dikeluarkan pada 24 September 2021, manakala versi akustik lagu ini dikeluarkan pada Januari 2022. "Bad" kemudian dikeluarkan sebagai single keempat pada 11 Februari.

Dolla: Mini Album dikeluarkan pada 21 Februari 2022 jam 12 tengah malam. Dolla pada mulanya merancang untuk lancarkan 500 unit CD. Bagaimanapun, jumlah itu ditambah kepada 500-unit lagi ekoran sambutan yang amat luar biasa daripada peminat Dolla. Album ini telah habis terjual sebanyak 1,000 unit dalam tempoh 24 jam selepas pelancaran rasminya. Pengurus Promosi Domestik Universal Music Malaysia, Anne Mukhtar, penambahan itu dilakukan selepas masih ramai peminat terlepas peluang memilikinya dan bersungguh-sungguh untuk membelinya. Beliau dinyatakan berkata: "Pada mulanya kami membuka pra-tempah sebanyak 500 unit saja untuk album ini dan dalam tempoh 12 jam sudah habis terjual. Ramai peminat mengadu terlepas peluang dan berdepan kesukaran sewaktu buat tempahan. Kami sendiri memang tak sangka ia akan terjual begitu pantas. Disebabkan itulah kami putuskan memberanikan diri buka tempahan untuk tambahan 500-unit lagi dan itu pun terjual habis dengan cepat juga,". Sebagai tambahan, album itu turut mengandungi buku foto serta poskad individu setiap anggotanya. Lagu "Raya Raya Raya" yang dikeluarkan pada Mei 2021 dimuatkan sebagai trek bonus.